
ORIENTA KAJ OKCIDENTA VOJOJ AL LA VERO 


Doktoro Kwii Swan Lijat, denaska Orientano — 
nuntempe altlerneja profesoro pri filozofiko* en 
Nederlando — distingas tri pensformojn je la bazo 
de respektive la eŭropa, la hinda, kaj la ĉina kulturo: 
“Okcidenta saĝumado direktiĝas specife al objektoj 
(la naturo), dum hinda saĝumado specife al subjekto 
(la homo mem), kaj ĉina saĝumado al inter- 
subjektiveco (la homa kunvivado). La atento de 
okcidentaj filozofoj direktiĝas eksteren; ili provas kiel 
eble plej objektive (‘science’) esplori ajojn kaj feno- 
menojn de la mondo, por tiujn ekspliki per la principo 
de kauzoj kaj rezultoj (‘kaŭzeco’). Hindaj filozofoj 
kontraŭe direktas siajn esplorojn internen, al la sub- 
jekto-kiu-pensas, ĉu kiel individuo ĉu kiel transcenda 
Memo; ili strebas ne tiom al kaŭzeca eksplikado de 
konkretaj fenomenoj, sed plivole al persona konsciiĝo 
pere de internaj travivajoj kiun konsciiĝon ili intencas 
gvidi al propraj iluminiĝo kaj liberiĝo tra spirita 
disciplino kaj korpa trejnado. Ĉinaj filozofoj fine 
emfazas la kunhomon, la ampleksan tuton de inter- 
homaj rilatoj”. La instrumento de konado, kiun 
utiligas Okcidentano, estas do la racio, la analizanta 
intelekto. Orientana pensado male prenas apogon je 
intuicio, introspekto, interna spertado; pli strikte 
komenciĝas en ĝi la pripensado nur post iu travivaĵo. 
Al tiuj tri formoj de saĝeco respondas profundaj 
diferencoj en la teniĝo antaŭ realaĵoj de nia vivo. 
Hinda tradicio rigardas la eksteraĵan mondon kiel 
iluzion (maja) de la sentumoj. Vere reala estas nur 
la Universala Spirito (Brahmaan). La individua spirito 
en ĉiu homo (Atmaan) estas esence identa al Tiu, 
kaj plejalta streboceio de nia vivo estas: trabreĉi la 
trompaĵojn de maja por povi efektivigi (re)unuiĝon 
inter Atmaan kaj Brahmaan. Por tiu celo Hindismo 
inventis rafinitajn metodojn kiajn meditado kaj jogo. 
Tiu ĉi vivokoncepto sekvigas ĉe Orientanoj malmulte 
da intereso por konkretaj cirkonstancoj, pli facilan 
akcepton de la persona vivosorto; ĝi estas la centra 
motivo pro kiu praktikaj klopodoj por plibonigi sociajn 
kaj ekonomikajn* situaciojn en Hinda Unio progresas 


nur pene. 

Okcidentulo male konsideras la materian mondon 
kiel plej- aŭ eĉ solveran, kaj lia strebado celas gajni 
kontrolon super ĝi, subigi ĝin al lia volo. Jen la ĉef- 
kialo pro kiu okcidentaj scio kaj tekniko tiel impete 
disvolviĝis kaj koncernaj landoj sukcesis atingi tiel 
altan gradon de materia bonstato. Sed ni vidas 
hodiaŭ ke la prezo, kiun Okcidentujo devis por tio 
pagi, estas terure altega kaj ke tiu ĉi lasta eĉ falis en 
grandan civilizan krizon. 

Ĉu ni do konkludu ke tiel Okcidento kiel Oriento en- 
iris sakstrateton, ĉar la unua civilizo unuokule atentis 
nur materion dum la alia nur spiriton, kaj ke nenia 
savo ekzistas? Mi opinias, ke male sin prezentas 
hodiaŭ ŝanco por syntezo‘ inter ambaŭ vojoj: syntezo* 
inter materio kaj spirito, inter racio kaj intuicio, inter 
agado kaj kontemplado. ĉis nun la homo ja ĉefe 
malvolvis nur unu flankon de sia esto. Alvenis stadio 
por malvolvi nian homecon en sia tuteco! 

La du cerboduonoj 

Estas interese ke tia ĉi integriga vizio trovas pro- 
meson en hodiaŭaj esploroj pri la homa cerbo. kies 
du hemisferoj montriĝis havi ĉiu apartan funkciadon. 
Atentigas pri tio ĉefe la usona psikologo Robert 
Ornstein. En sia pionira verkaĵo The Psychology 
of Consciousness («La Psikologiko* de Konscieco») 
li priskribas kiel ĉiu cerboduono estas iamaniere 
specialigita: ia maldekstra parto specialiĝis pri 
analiza kaj logika pensado — ĝi funkcias ‘linie’ kaj 
traktas informojn de la parolkapablo — dum la 
dekstra parto specialiĝis pri syntezigo* — ĝi serĉas 
unuecon, samtempecon. interrilatecon, kaj havas 
konekton kun orientiĝo en la spaco, kun artaj feno- 
menoj kaj kun ekkono de abstraktaj ŝablonoj. 

Tiurilate li rimarkigas: “La ideo pri komplementeco 
de du gravaj estmanieroj de la konscio ne estas 
nova. Ĝi estas eĉ pli malnova ol la ĉina / Ching z kaj 
troveblas en multaj formoj de filozofika*. religia kaj 





















psikologika* aktivecoj. En fiziko ĝin emfazas Robert 
Oppenheimer kaj en metafiziko multaj aliaj pens- 
antoj. Kio montriĝas esti nova, estas ekkono ke tiuj ĉi 
facetoj de la ekzisto ambaŭ efikas tiom fiziologike* 
kiel mense kaj kulture. Ekkonante la fiziologikan* 
(cerban) bazon de tiu disduiĝa specialiĝo en la homa 
konscio, ni eble povus restarigi la perditan ekvilibron 
inter scienco kaj psiko, ekvilibro kiu en ĝisnunaj jaroj 
tendencis tro forte maldekstren, fiksiĝis tro rigore al 
verbalisma logiko, lasante kuntekston kaj perspektiv- 
on subevoluintaj”. Ekzistas du estadmanieroj, kiuj 
formas polusojn troveblajn sur multe da niveloj. La 
ĉina filozofiko* malkovris tiujn du polusojn jam antaŭ 
pluraj miloj da jaroj, nomante ilin Jin kaj Jang. 

Sur tiu bazo Ornstein pledas por larĝigo de nia 
edukado, kiu devus celi ne nur transdonon de in- 
formoj, sed ankaŭ instruon pri regado de internaj 
situacioj. Meditado-ekzercoj, bioretrokuplo’, k.s. 
povas montriĝi valoraj procedoj por tiu celo. Ke 
ekzemple meditado kondukas al mezureblaj fiziolog- 
ikaj* efikoj pruvis jam multnombraj sciencaj eksperi- 
mentoj. Banouet kaj Westcott malkovris ĉe tiuj ke 
dum Transcendiga Meditado 4 la elektraj ondoj de 
dekstra kaj maldekstra cerboduonoj emas agordiĝi. 
Tiu ĉi samfazeco montras al plibonigita integriĝo inter 
la analiza/verbala kapablo de la maldekstra duono 
kaj la synteziga* kapablo plus spackonscio de la 
dekstra duono. Jena kunordiĝo — kiu pludaŭras 
post la meditado — plifortigas la kreopovon. Ankaŭ 
Ornstein venas al tia rezulto: “Niaj plej superaj 
kreaj plenumaĵoj estas produkto de sinkompletiga 
funkciado inter ambaŭ konsciformoj”. 

Al integrigo 

Diversaj grandaj saĝumantoj pledis por syntezo* inter 
Oriento kaj Okcidento: Oliver Reiser, §ri Awrobindo, 
Alice Bailey, Jean Gebser, Bhagwan §rii Rajnii?, 
Njoit§i Sakurazawa, kaj ankoraŭ aliaj. 

Reiser skribas en sia Cosmic Humanism (“Kosma 
Humanismo”): “Unueco-en-diverseco devas esti nia 
celo. Tio kio estas vera en la hindaj sistemoj (Jogo, 
Zeno, kaj ceteraj mistikaj sistemoj), estas same vera 
por la Okcidento kiel okcidentaj logiko kaj scienco 
estas validaj kaj efikaj en orientaj kulturoj. La 
problemo daŭre estas tia pri syntezo*: intelekte kaj 
socie”. Lia idealo: iu ‘tutmonda filozofiko*’ servanta 
kiel ideologika* bazo por venonta tutmonda civilizo. 

§ri Avvrobindo disvolvis sistemon de 'tuteca jogo’, 
celantan al tuteca malfaldo de korpo, spirito, kaj 
animo (anstataŭ nuraj mondrezigno kaj asketismo). 
La homo devas ne malakcepti la mondon por perdiĝi 
en dieco (kiel tion instruas pliparto el la hindaj saviĝ- 
instruoj), sed devas tiri diecon al la tero. Per trans- 
formo de la konscio la tero devas levi sin al pli alta 
sfero de estado. Apud la urbo Pondichery (Hinda 
Unio) oni konstruis la novan internacian urbon 
Auroville en kiu la ideoj de $ri Awrobindo estas 
aplikataj. 

Aliaj, kiel Rudolf Steiner kaj la psikologo C.G. Jung, 
kvankam havante altan estimon por orienta saĝeco. 
avertas kontraŭ tro facilanima ĝia aplikado. La unue 
nomita deklaris dum kongreso en 1922: "La orientaj 
vojoj de sciado kadras en antikvaj periodoj kaj povas 
tial eventuale fariĝi malutilaj al aktualaj homoj, se 


tiuj senplie elprovas ilin ĉe si mem... Honorante la 
Orienton pro ties spiriteco, ni tamen devas klare 
konscii ke ni devas formi propran spiritecon ekde niaj 
okcidentaj komprenoj”. Kaj Jung skribis: “Mi diras 
al ĉiu, al kiu mi povas: studu jogon. Vi lernos sen- 
fine multon el ĝi; sed ne praktikumu ĝin, ĉar ni 
Eŭropanoj ne posedas la bezonan staton por povi 
senpere ĝuste apliki tiujn metodojn”. 

La situacio fariĝas pli klara, se ni konsideras la 
homan memkonscion laŭ ĝia evoluo tra historiko*, 
supozeble kun tri principaj fazoj:: 


nekonscia konscia 

unueco unueco 



La fincelo de tia evoluo estas: atingi konscian 
unuecon. Por tio necesas ke la homo antaŭe liberigu 
sin el sia kosma ligiteco, iĝante ĉiam pli memstara 
kaj disvolvante sian mem-konscion. Rimedo en tiu 
evoluo estas atento por la materia mondo kaj racia 
esplorado; en tiu ĉi fazo troviĝas aktuale la 
okcidenta kulturo. La orienta kulturo kontraŭe 
postrestas en plifrua stadio de evoluo, staras spirite 
pli altnivele, sed plejparte restas nekonscia. Se ni 
Okcidentanoj senkritike transprenas la pensmanieron 
kaj meditadajn teknikojn de Orientanoj, ni trafas en 
grandan danĝeron plu ne suriri la vojon kondukantan 
al la estonteco (progreso), sed tiun kondukantan al la 
estinteco (regreso). lo simila okazas, kiam ni uzas 
t.n. ‘spiritlarĝigajn’ rimedojn kian LSD 5 ; ankaŭ tiam 
ni refalas en praan konscistaton, eĉ se la apliko de 
tia drogo povas okaze esti valorplena en medicino. 

La vojo antaŭen estas do: vastigo de la mem- 
konscio, ekirante de la konscio pri si mem. Ĝi 
rezultas el kunfando de la du antaŭaj fazoj. En tiu 
perspektivo la interrilatoj inter Okcidento kaj Oriento 
povus iĝi fruktodonaj kaj gvidi la homaron al la 
necesa trabreĉo. 

Al Monda Unueco 

La aktuala mondo troviĝas en kriza fazo kaj staras 
antaŭ la granda problemo: kiel garantii pluvivadon al 
la homaro? Tion ni povos nur se ni lernos pensi kiel 
mondcivitanoj, super ĉiu striktnacia kadro, super la 
oponigo kapitalismo-komunismo, super la malakordo 
inter orienta kaj okcidenta pensadoj, konsciante ke ni 
ĉiuj formas parton de unu sama mondo. Ni ja havas 
neniun alian elekteblecon ol tiun inter unu mondo kaj 
neniu mondo... 

Tia mondunuiĝo vidatis de eminentaj saĝuloj — 
Teilhard de Chardin, §ri Awrobindo, Oliver Reiser 
— kiel la sekvonta paŝo en nia evoluo, dum 
astrologoj siaflanke konektas ĝin kun la proksimiĝ- 
anta Erao de la Amforo. Ĝi signifos vastigo kaj 
syntezo* sur multaj terenoj: intelekte, mense, religie, 





socie, kulture. 

Tiele Oriento kiel Okcidento povus kompletigi unu la 
alian, kaj la syntezo* inter ambaŭ permesus eliri la 
aktualan sakstrateton, malfermante vojon al nova, 
vivebla mondo, al tutplaneda civilizo. 


(Tradukita el nederlanda artikolo de Sef Kicken en Makrobiotiek 
der Lage Landen, 1977/13: "Oosterse en Westerse Wegen naar 
Waai+ieid") 


DEKSTRA CERBO MALJUNIĜAS PLI RAPIDE 

La dekstra hemisfero de nia cerbo montriĝis pli 
rapide maljuniĝi kaj kadukiĝi ol la maldekstra, laŭ 
informoj de R. Johnson plus kolegoj en la Universi- 
tato de Havajo. Kun sia esplorgrupo li venis al tiu ĉi 
konkludo post eksperimentoj, kiuj komparis la cerbo- 
duonajn diferencojn en mezaĝaj ĝis altaĝaj homoj. 

La eksperimentantoj aplikis provojn pri tiel nomata 
‘diĥotoma’ 6 aŭskultado’ por kompari la relativan 
kapablon de ĉiu duonsfero prilabori parolajn inform- 
ojn. La provo ampleksis aŭskultadon far’de la 
subjektoj per aparta aŭskultilo por ĉiu orelo. Ili aŭdis 
seriojn de du-, tri-, kaj kvarciferaj nombroj jen unu- 
flanke jen aliflanke. Post ĉiu paro de malsamaj 
nombroj, la partoprenantoj havis 15 sekundojn por 
ripeti la donitajojn. Oni aŭdigis nombrojn kun entute 
90 ciferoj. 

Pro rezulto de pli antaŭaj eksperimentoj la riserĉ- 
antoj 7 espektis K ke la partoprenantoj memorus pli 
bone la nombrojn aŭdigitajn tra la dekstra orelo, kiun 
kontrolas la parole lerta, kutime reganta maldekstra 
parto de la cerbo. 

Kvankam tiu espekto* konfirmiĝis, vera signifo de la 
eksperimentoj elvenis nur kiam Johnson kaj kun- 
laborantaro dividis la 73 subjektojn en tri grupojn sur- 
baze de ties aĝo, kaj interkomparis la kapablojn de 
tiuj grupoj. Dum la dekstrorela (maldekstra-hemi- 
sfera) memorkapablo restis proksimume egala en ĉiuj 
tri grupoj, la maldekstrorela (dekstra-hemisfera) 
memorkapablo signifplene malkreskis kun la aĝo: 
La plej juna grupo ĝuste memoris meznombre 63 el 
la 90 ciferoj; la mezaĝa nur 52; kaj la plej maljuna 
grupo 34. 

Estas interese noti ke freŝdataj studoj pri sonĝado 
liveris du pliajn malkovrojn indikantajn ke la dekstra 
duono pli rapide malfortiĝas kun la aĝo. Unue, 
esploristoj observis ke tiu cerboparto fariĝas pli 
aktiva kaj eĉ superrega dum t.n. R.O.M.-dormado''. 
Due, oni konstatis ke la kvanto da R.O.M.-dormo 
malkreskas kune kun la aĝo. Konsekvence, tiuj ĉi 
du trovaĵoj kune aldoniĝas al la pli konvinka konstato 
de Johnson pri laŭaĝa malkreskado de la dekstra 
hemisfero. 

Krome. lia esplorkolektivo trovis signifan diferencon 
inter la kapabloj de ambaŭ oreloj/cerbopartoj laŭ 
sekso de la subjektoj, senrigarde ties aĝon. Dum 
viroj sukcesis memori ciferojn prezentitajn al la 
dekstra orelo per rilatumo de du kontraŭ unu (63 
kontraŭ 38) kompare al ciferoj prezentitaj al la mal- 


dekstra orelo, ĉe virinoj la sukceso estis praKtiKe 
egala por ambaŭ oreloj (63 kontraŭ 63). Tiu ĉi laŭ- 
seksa diferenco kondukis la riserĉantojn* al konkludo 
ke parola komprenado samkiel ceteraj cerbokapabloj 
"ne estas tiom hemisfere specialigita en virinoj kiel 
en viroj”. 

Adreso de la esploristaro: Dept. of Psychology, 
University of Hawaii, Honolulu, Hl 98195. 


(Tradukita el la anglalingva periodajo Perspective on Conscious- 
ness and Psi Research, Febmaro 1980). 

MALDEKSTRA - MANECO ASOCIIGITA AL KREOKAPABLO 

Antaŭnelonga eksperimento indikis ke maldekstra- 
manuloj posedas ioman avantaĝon super dekstra- 
manuloj koncerne artajn kaj spacostrukturajn taskojn. 
ĉe unu elprovo en 1974, la riserĉantoj* malkovris ke 
la pocento da ‘maldekstraj’ studentoj en iu arkitekta 
altlernejo estis duoblo de la usona nacia mez- 
nombro. Plie, la proporcio favore al ‘maldekstraj’ 
anoj de la instruistaro estis preskaŭ kvaroble la 
nombro atendata en normala personaro. Pli freŝdate 
farita studo demonstras ke ankaŭ inter altlerneja 
studentaro la maldekstra-manuloj rimarkinde 
tendencas al artobranĉoj. 

Kvankam la maneco per si mem ne ĉiam montriĝas 
esti fidinda indikilo pri koncerna cerboparta super- 
regado — kaj eĉ kvankam oni ĝenerale kredas ke 
ĉe dekstra-manuloj regas la maldekstra hemisfero, 
kaj inverse — la diritaj esploroj, ligante maldekstra- 
manecon al spacostrukturaj kapabloj, tamen konjekt- 
igas la ekziston de intima rilato inter ‘maldekstreco’ 
kaj la jam firme dokumentitaj funkcioj en la kutime 
subigata dekstra cerboduono. Kaj ĉar la dekstra 
hemisfero tiel estas asociigita al kreaj kapabloj, la 
riserĉantoj* konkludas ke maldekstra-manecaj homoj 
devas ĝenerale posedi kvante kaj kvalite notinde pli 
grandajn kreokapablojn ol dekstra-manecaj homoj... 
En alia elprovo, ĉe la Mount Union College, ankaŭ 
en Usono, oni aplikis konvenan teston al 30 tiel ĉi 
flankemaj kaj 30 aliel flankemaj studentoj. Por eltrovi 
ĉu estiĝas diferencoj konekte kun pliaĝiĝo, oni dividis 
ilin en tri laŭaĝe malsamajn grupojn de po 10 
lernantoj. Rezulto estis ke ‘maldekstruloj’ superas 
per kreokapablo en ĉiu ajn aĝo. La diferenco ŝajnas 
eĉ fariĝi pli neta kun kreskanta aĝo. La koncerna 
testo mezuris kvar aspektojn de kreemo; fleksebleco 
(t.e. la kapablo produkti multvariajn ideojn kaj salti 
de unu ideo al sekvanta), flueco (t.e. la apero- 
rapido de novaj ideoj), originaleco (kiu figuras la 
kapablon produkti vere freŝnovajn ideojn), rafiniteco 
(kiu indikas la kapablon disvolvi, plenumi, fajnigi iun 
ideon). 

Kvankam ‘maldekstruloj’ montriĝis pli dotitaj en ĉiuj 
kvar aspektoj, ili elstaris precipe en la lastaj du 
formoj. La riserĉantoj* sekve konkludas: “La rezul- 
tatoj de tiu ĉi pilot-esploro indikas ke dekstra- 
manemaj personoj povas percepti holismajn 10 ebl- 
ecojn kiuj eskapus la atenton de dekstramanemaj 
personoj”. 


(Tradukita laŭ Joumal of Psychology , 1980/104, USA) 





NOVIGO EN CERBO-ONDA ESPLORADO 

Nova bioretrokupla* aparato portebla, nomata ‘EEG 1 * * * 5 * * 8 * * * * 
Mensospegulo’, povus signifi gravan turnopunkton en 
scienca pristudado de cerbaj ondoj kaj de modifitaj 
konsciostatoj. La ege sentema Mensospegulo kapab- 
las ja distingi 12 malsamajn frekvencojn en la hom- 
cerba elektromagneteco, inklude de la jam intense 
studataj klasikaj Beta-, Alfa-, Teta-, kaj Delta- 
frekvencoj. Ĉiujn oni povas aperigi grafikforme sur du 
semjofanaj 12 paneloj, po unu por la dekstra kaj mal- 
dekstra cerboduonoj, kio ebligas al riserĉantoj’ akiri 
per-vida superrigardo de la individuaj hemisferaj 
aktivecoj. 

Ĉiu panelo do posedas 12 vicojn de kolorlumaj 
lampetoj laŭ skemo (I). Pluraj diskretaj 13 konsciostatoj 
estas jam registritaj per ĝi, fare de la inventinto C. 
Maxwell Cade, fama brita aŭtoritatulo pri bioretro- 
kuplado. Du el tiaj, nome la stato (II) de normala 
svaga maldormo 14 kaj la stato (III) de koncentrita 
meditado, estas figurigataj ĉi-sube: 

J i _ l koncentrita meditado 



i n m 


Rimarku la simetrecon' de la meditada figuro, kiu 
demonstras ekvilibran aktivecon en ambaŭ cerbo- 
duonoj. ĉi spegulas ankaŭ la produktadon de Alfa- 
plus Beta-ondoj, dum la stato de nekoncentriteco 
spegulas netan superregon de la pli rapida sed tera- 
peŭtike malpli efika Beta-ondo en la dekstra hemi 
sfero, sidejo de racia rezonado. 

Amatora interesiĝanto sendube trovos la prezon de 
Mensospegulo tro pinta, sed profesiaj terapeŭtoj 
okupataj per meditadaj kaj bioretrokuplaj kurac- 
metodoj, samkiel esploristoj sur la tereno de para- 
psikologiko* kaj de modifitaj konsciostatoj. ne lasos 
fortimigi sin de tiu ĉi alloga elektronika instrumento. 
Por pliaj informoj oni skribu al la fabrikistoj: AUDIO 
Ltd., 26 Wendall Road, LondonW12 9RT, GB. 


(Tradukita el Perspective on Consciousness and Psi-Research, 
1980/9, publicata de A.R.E., P O.Box 595, Virginia Beach, 
VA 23451, Usono.J 


HELPOPETO 


Sinjoro M. Labjohn (Language Communication Centre, P.M.B. 
1007, EPE Lagos State, Niĝerio) pledis en Aprilo de tiu ĉi jaro 
antaŭ la ĝenerala asembleo de O.A.U. (Organizo de Afrika Unioj 
por enkonduki Esperanton kiel komunan lingvon de ĉiuj nigrul- 
afrikaj ŝtatoj. Krome, tiu ĉi niĝeria parlamenlano faras 
kampanjon cele al akceptigo de Esperanto kiel ŝtata lingvo de 
Niĝerio, por solvi ties inteman multlingvecon. Li petas konkretan 
helpon de esperantistoj por ekirigi la instruadon en sia lando. 


Fl~mmKANTQ 


vi sidas sur la bremso! 


Kiam mi komencis pensi pri la ĉi supra slogano, mi bedaŭrinde 
konstatis, ke ankaŭ mi mem ofte estas fikritikanto. Ja. la granda 
plimuito de la homoj, kiujn mi konas, de tempo al tempo estas fi- 
kritikantoj. Sed, mi konsciiĝis: per niaj kritikoj, kalumnioj. 
klaĉoj... ni precipe esprimas nian propran nekompetentecon 
psike digesti neatenditajn aŭ postulemajn situaciojn. De stultulo 
ni ne atendas saĝajn dirajojn, de mallertulo ni ne atendas inĝeniajn 
riparojn... kaj ĝenerale ni do ne kritikaĉe insullas iiin pro ili^j 
stulteco, mallerteco ktp. Sed akrajn kritikojn ni kutime pafas al Ia 
homoj kun kiuj ni multe laboras. ĉuste pro aŭ malgraŭ tiu ofta 
kunagado, ni daŭre subtaksas ilian pretecon fari ion, kion ni ŝatus 
ke ili faru. Kaj tuj kiam ni konstatas nian eraron, ni emas kulpigi 
ne nin mem, sed la aliulojn! Fikritiko estas ja nur esprimo de nia 
persona dezirego esti prava kaj bona, kaj por tion atingi ni sen- 
konscie fuŝas nian juĝokapablon pri aliaj homoj. Eble ni plibon- 
iĝos, se ni ofte meditos pri tio, ke fikritikado plej multe bremsas... 
nin mem! /.D. 


* Steleto signas ne-fundamentan terminon. 

1. syntezo* — Anst. PIV: sintezo. El normradiko syn • (kun) 
(duon’) kaj universala radiko sfer' (glob’, pilk'). 

2. I Tsin (aŭ Ji Kjn) — Cina orakolo en kiu oni. laŭ ajna 
hazardoprocedo, ekz. ĵetkuboj. desegnas ‘heksagramajn’ lini- 
figurojn (similajn al la flago de Koreijo), kun antaŭdira valoro. 
En la okcidenta mondo oni faras tian orakolon prefere per 
hazarda aranĝado de ludokartoj. Laŭvorta traduko: **Libro de 
Ŝanĝiĝo» 

3. bioretrokuplo* — Reenigo de impulso en biologikan* sis- 
temon, precipe reenkonduko de cerbosignaloj en tiun cerbon, 
cele al plifortigo de la memkontrolo. Angle: biofeedback. 

4. Transcendiga Meditado (mall. TM) — Samtempe metodo 
kaj movado, fondita de Mahari^i Mah?§ Jpgi en 1958. Per 
jogospecaj malstreĉigaj ekzercoj kaj serena pripensado ĝi celas 
igi precipe trostreĉitajn Okcidentulojn pli kontentaj. ekvilibraj, kaj 
kreemaj. Ĝi ricevis multe da scienca esplorado pro ĝiaj mirigaj 
mensaj rezultatoj. Bedaŭrinde, la kaŝaj hindismaj gvido- 
pnncipoj, kiuj fontas en la Vedo-filozofiko* de Sankara, estas 
danĝeraj por Knstanismo. ĉar ili — post atingo de pli supera 
inicia stadio — kondukas la adepton al kompleta malagnosko 
de Jesuo kiel ‘Filo de Dio’ Precipe la plejsekreta ‘mantro’ 
(meditadoformulo), kiun ĉiu novico inaividue ricevas de sia 
Instruanto, kaj kiu funkcias kiel solena ĵuro, iom post iom fariĝas 
nerompebla psika ligilo katenanta la adepton de TM al sia 
movado. 

5 LADA* — lizergacido-dyetylamido* laŭ svis-germana orlginalo 
LSD ( Lysergsaure-Diathylamid ). 

6. diĥotoma — Anst. PIV: dikotoma. El normradikoj diĥ- (dis) 
kaj tom- (part’). Duparta, disparta. 

7. riserĉr — Esploradi kaj elprovadi por fari novan inventon, 
malkovron. Angle: research. 

8 espekti* — Atendi ion en la espero au konvinko ke ĝi real- 
iĝos. Anst. PIV: ekspekto. 

9. R,O.M. — «Rapidaj Okul-Moviĝoj»: plej profunda fazo de la 
dormado, kiu tiele indikas ke la dormanto sonĝas. Angle: REM 
(Rapid Eye Movements). 

10. holisma* — Prenita en sia tridimensia kompleteco. El norm- 
radiko hol • (ĉiom, tut') plus universala sufikso -ISM. 

11 . E.E.G. — elektro-encefalografo. Angle: EEG Mind Mirror. 

12. semjofana' — Simbolvidiga. El normradikoj semj • (simboD 
kaj fan • (aperig‘). Angle: display. 

13. diskreta — Malkontinua (= PIV/4). 

14. svaga maldormo — Angle: unlramed vvaking state. 















